Glenn Miller

Glenn Miller (født 1. mars 1904 i Clarinda, Iowa, død 15. desember 1944) var en amerikansk jazzmusiker (trombonist), arrangør, komponist og orkesterleder.

Miller flyttet som barn med familien til North Platte i Nebraska. Hans musikalske karriere startet da faren hans kom hjem med en mandolin, som rask ble byttet til et horn, som han øvet på til stadighet. 

Miller startet i slutten på 1930-årene orkesteret som senere ble berømt og gjorde «Miller-soundet» kjent. Blant melodiene er «In the Mood», «Tuxedo Junction», «Chattanooga Choo Choo», «Moonlight Serenade» og «Pennsylvania 6-5000».

I begynnelsen av 1940-tallet medvirket orkesteret i flere spillefilmer og i 1953 kom filmen The Glenn Miller Story som handlet om Glenn Miller, spilt av James Stewart, og hans orkester.

Miller gjorde militærtjeneste i US Army Air Force under andre verdenskrig og i forbindelse med forflytning fra England til Frankrike i 1944 med et amerikansk Norseman-fly som forsvant over Den engelske kanal omkom han. Hverken flyet eller Miller ble funnet.

Referanser

Eksterne lenker 
 
 
 
 

Musikere fra USA
Trombonister
Personer fra Worth County i Missouri
Personer fra Lincoln County i Nebraska
Personer fra Page County i Iowa
Personer fra Morgan County i Colorado